Pippi Calzelunghe Pippi Calzelunghe , ze un personajo imajinario, puteła protagonista de l'omònemo romanzo del 1945 de ła scritora zvedeza Astrid Lindgren e de l'omònema serie tełeviziva de'l 1969. El nome conpleto el - " inte ła varsion orizinałe zvedeze). Ła ze na puteła ecesionałe; ła pionba a l'inprovizo inte ła trancuìła sitadina zvedeza de Visby e ła va a viver da soła a . Efetivamente Pippi ła ze in conpanjìa de un cavało bianco a pois neri , che eła ła ciama e de na simieta, . L'aspeto vivace de ła Viła atira suìto l'atension dei abitanti de ła sitadina; in partegołar cueła de do putełi, Tommy e Annika de dieze ani, che incuriozìia inpisa de sopiato a l'interno de ła viła e i trova na puteła so coetanea, che ze drìo repozar co ła tèsta ai pìe del łeto e i pìe so'l cusìn. Incuriozìi i putełi fa presto amicisia co ła sinpàtega incuiłina de ła viła e i scoerzarà presto che ła toem in caza na grosa spòrta co monede antìghe de inestimabiłe vałor, fruto a so dir dei tezori misteriozi trovai da'l pare, pirata inte i mari del Sud. Ła ze inazonta dotada de na forsa prodijoza, ai łimiti de'l paranormałe, che suìto ła metarà in ato alsando de pezo el só cavało e fazendo ło steso co l'ajuto de i do malcapitài połisioti, che dopo ła supiada avesta da , vorìa farla zlojar da ła viła. El romanzo de Pippi Calzelunghe nase da asurde storiełe, fruto de ła fantazìa de Astrid Lindgren, aventi come protagonista Pippi Calzelunghe, nome inventà da ła fia Karin che, dovendo star in łeto małada par na polmonìa, ga chiedesto a ła mare de contarle ła istoria de sto personajo. Astrid, perciò, ga tacà scrivar na serie de curti raconti che sto nome stranbo podese ispirarle. Pippi Calzelunghe ga sénpre l'obietivo de rezolver problemi, jutando i so amighi Tommy e Annika, co l'ajuto de ła so fervida imaginasion e del so altruizmo. El romanzo se divide in 24 raconti. Ła varsion italiana de ła serie ze stà conponesta da na únega stazon formada da 21 epizodi, mentre ła varsion orizinałe ne contava 13. I zontativi 8 epizodi ze stà recavai da do film venjesti fora inte'l 1970. El dopiajo in łengua italiana ze stà curà da ła C.D. 1970. In Itàłia ła serie ze andada in onda in prima vizion so RaiUno inte'l 1970 e drìoman ła ga avùo varie repliche so Rai 2 inte'l 1994, so Disney Channel inte'l 2004 e so Italia Uno inte ła stajon 2006-07. Ła serie tełeviziva vien trazmetesta anca so'l canałe DeAKids e DeAKids+1, i canałi par tozi de De Agostini Editore vizibiłi so ła piataforma SKY ai canałi 601 e 602. Inte'l majo e zunjo 2012 vien trazmetesta so'l canałe tełevizivo Boing e da majo 2015 so'l canałe par putełi Cartoonito . Ła serie tełeviziva ze anbientada inte i ani '60 anca se l'auto dei połisioti ze na Ford Model T del 1923 co l'inviamento "a manovèła".